b'\n_START_ARTICLE_\nPop rock\n_START_SECTION_\nPovijest stila\n_START_PARAGRAPH_\nPop rock nastao je tijekom 1960-ih godina u Europi i Sjedinjenim Dr\xc5\xbeavama. Njegovi za\xc4\x8detnici bili su pop izvo\xc4\x91a\xc4\x8di poput kanadskog pjeva\xc4\x8da Paula Anke i afroameri\xc4\x8dkog voklanog kvarteta Mills Brothers, te rock izvo\xc4\x91a\xc4\x8di Chucka Berrya, Bo Diddleya i Buddya Hollya, nakon \xc4\x8dega kre\xc4\x87e val pop rock izvedbi, prvo preko Elvisa Presleya, a onda The Beatlesa koji su za razliku od Elvisa imali vi\xc5\xa1e alternativnog i progresivnog stila. Krajem 1960-ih (1967.), australski sastav The Bee Gees objavljuje nekoliko pop rock uspje\xc5\xa1nica poput "Massachusetts", "To Love Somebody" i "Words"._NEWLINE_Ruski novinar George Starostin pop rock stil definira kao pod\xc5\xbeanr pop glazbe, koji koristi privla\xc4\x8dne pop skladbe koje se uglavnom izvode na gitari. Starostin tako\xc4\x91er tvrdi da ve\xc4\x87ina onoga \xc5\xa1to se tradicionalno naziva \'power pop\' stilom, spada u pop-rock pod\xc5\xbeanrove._NEWLINE_Ameri\xc4\x8dki novinar Philip Auslander tvrdi da je razlika izme\xc4\x91u pop i rock glazbenog stila vi\xc5\xa1e izra\xc5\xbeena u Sjedinjenim Dr\xc5\xbeavama nego u Velikoj Britaniji. Auslander navodi kako ameri\xc4\x8dka pop glazba vu\xc4\x8de korijene bijelih izvo\xc4\x91a\xc4\x8da poput Perrya Comoa, dok je rock nastao prete\xc5\xbeno afroameri\xc4\x8dkim oblicima glazbe poput rock and roll. Tako\xc4\x91er ukazuje da je koncept pop rock (koji je mje\xc5\xa1avine pop i rock \xc5\xbeanra) nastao konfliktom s tipi\xc4\x8dnom koncepcijom popa i rocka kao suprotnosti. Auslander i nekoliko drugih stru\xc4\x8dnjaka, kao \xc5\xa1to su Simon Frith i Simon Grossberg opisuju da je \xc5\xbeanr pop glazbe \xc4\x8desto prikazan kao neautenti\xc4\x8dan, cini\xc4\x8dan i komercijala oblik zabave, dok se s druge strane rock glazba prikazuje kao izvorni, iskreni i antikomercijalan stil glazbe, kojeg isti\xc4\x8du mnogi tekstopisci, izvo\xc4\x91a\xc4\x8di i glazbeni sastavi._NEWLINE_Val pop rocka sredinom 1990-ih pokrenuli su izvo\xc4\x91a\xc4\x8di kao \xc5\xa1to su kanadsko\xe2\x80\x93ameri\xc4\x8dka pjeva\xc4\x8dica Alanis Morissette, \xc5\xa1vedska pop skupina Roxette i ameri\xc4\x8dka rock pjeva\xc4\x8dica Melissa Etheridge.'